CELEX: 32022D1017
Language: mt
Date: 2022-06-27 00:00:00
Title: Deċiżjoni tal-Kunsill (PESK) 2022/1017 tas-27 ta’ Ġunju 2022 li temenda l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)

28.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 170/74
               
            
         DEĊIŻJONI TAL-KUNSILL (PESK) 2022/1017
         tas-27 ta’ Ġunju 2022
         li temenda l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 42(4) u 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-25 ta’ Novembru 2005, il-Kunsill adotta l-Azzjoni Konġunta 2005/889/PESK (1), dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah).
                  
               
                     (2)
                  
                  
                     Fit-30 ta’ Ġunju 2020, il-Kunsill adotta d-Deċiżjoni (PESK) 2020/955 (2), li temenda l-Azzjoni Konġunta 2005/889/PESK u estendietha sat-30 ta’ Ġunju 2021.
                  
               
                     (3)
                  
                  
                     Fl-4 ta’ Marzu 2021, fil-kuntest tar-Reviżjoni Strateġika tal-EU BAM Rafah, il-Kumitat Politiku u ta’ Sigurtà (KPS) qabel li l-EU BAM Rafah għandha tiġi estiża għal perjodu ulterjuri ta’ 24 xahar, sat-30 ta’ Ġunju 2023.
                  
               
                     (4)
                  
                  
                     Fl-1 ta’ Ġunju 2021, il-KPS innota wkoll li, b’kont meħud tal-informazzjoni pprovduta minn Iżrael u l-Awtorità Palestinjana, l-EU BAM Rafah, jenħtieġ li, f’dak l-istadju, tiġi estiża b’sena, sat-30 ta’ Ġunju 2022.
                  
               
                     (5)
                  
                  
                     Fit-28 ta’ Ġunju 2021, il-Kunsill adotta d-Deċiżjoni (PESK) 2021/1065 (3), li emendat l-Azzjoni Konġunta 2005/889/PESK u estendietha sat-30 ta’ Ġunju 2022.
                  
               
                     (6)
                  
                  
                     Abbażi ta’ informazzjoni addizzjonali pprovduta mill-Iżrael u mill-Awtorità Palestinjana, l-EU BAM Rafah issa jenħtieġ li tiġi estiża b’sena oħra, sat-30 ta’ Ġunju 2023, kif maqbul fil-kuntest tar-Reviżjoni Strateġika tal-EU BAM Rafah.
                  
               
                     (7)
                  
                  
                     Għalhekk jenħtieġ li l-Azzjoni Konġunta 2005/889/PESK tiġi emendata skont dan.
                  
               
                     (8)
                  
                  
                     L-EU BAM Rafah ser titwettaq fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stipulat fl-Artikolu 21 tat-Trattat,
                  
               ADOTTA DIN ID-DEĊIŻJONI:
         
            Artikolu 1
            L-Azzjoni Konġunta 2005/889/PESK hija emendata kif ġej:
            
                        (1)
                     
                     
                        fl-Artikolu 13(1), jinżdied is-subparagrafu li ġej:
                        “L-ammont ta’ referenza finanzjarja maħsub biex ikopri n-nefqa relatata mal-EU BAM Rafah għall-perjodu mill-1 ta’ Lulju 2022 sat-30 ta’ Ġunju 2023 għandu jkun ta’ EUR 2 570 000.”;
                     
                  
                        (2)
                     
                     
                        fl-Artikolu 16, it-tieni paragrafu jiġi sostitwit b’dan li ġej:
                        “Hija għandha tiskadi fit-30 ta’ Ġunju 2023.”.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Hija għandha tapplika mill-1 ta’ Lulju 2022.
         
         
            Magħmul fil-Lussemburgu, is-27 ta’Ġunju 2022.
            
               
                  Għall-Kunsill
               
               
                  Il-President
               
               A. PANNIER-RUNACHER
            
         
         
            (1)  L-Azzjoni Konġunta tal-Kunsill 2005/889/PESK tal-25 ta’ Novembru 2005 dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah) (ĠU L 327, 14.12.2005, p. 28).
         
            (2)  Id-Deċiżjoni tal-Kunsill (PESK) 2020/955 tat-30 ta’ Ġunju 2020 li temenda l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah) (ĠU L 212, 3.7.2020, p. 18).
         
            (3)  Id-Deċiżjoni tal-Kunsill (PESK) 2021/1065 tat-28 ta’ Ġunju 2021 li temenda l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah) (ĠU L 229, 29.6.2021, p. 11).